হালকা উড়োযানগুলোতে () সাধারণত উড্ডয়নের সময় সমগ্র শক্তিই ব্যবহার করা হয়। বড় যাত্রীবাহী উড়োযানগুলোতে কিছুটা কমকৃত শক্তি ব্যবহার করা হয়। এখানে মূলত ইঞ্জিনকে দীর্ঘদিন টেকসই রাখতে, ব্যবস্থাপনা খরচ কমাতে ও অতিরিক্ত শব্দ নিঃসরণ কমাতে সমগ্র শক্তি থেকে কিছুটা কম শক্তি ব্যবহার করা হয়। কিছু আপদকালীন অবস্থায় উড়োযানের কার্যকরণ বৃদ্ধির জন্য এ শক্তি বৃদ্ধি করা হতে পারে। ইঞ্জিনের সমস্যা আছে কিনা দেখার জন্য উড্ডয়নের পূর্বে নিয়ম করে ইঞ্জিনগুলোকে, বিশেষ করে পিস্টন ইঞ্জিনগুলোকে উচ্চ শক্তিতে চালু করে দেখা হয়। উড়োযানটির ত্বরণ হবে রোটেশন স্পিড পর্যন্ত (যাকে V দ্বারা প্রকাশ করা হয় )। এখানে রোটেশন পরিভাষা ব্যবহার করা হয় কারণঃ ফ্লাইট এটিটিউড পরিবর্তের উদ্দেশ্যে ফ্লাইট কন্ট্রোল পরিচালনার ফলে ভূমিতে থাকা অবস্থায় উড়োযানটি মূল ল্যান্ডিং গিয়ারের অক্ষে উপরের দিকে ঘুরে যায়।

সামনের অংশ বা নাক প্রায় ৫°-১৫° নোস আপ পিচ এটিটিউডে উপরে উঠে যায় যেন এর পাখার লিফট বা উত্তোলনক্ষমতা বৃদ্ধি পেয়ে যানটির উর্ধ্বমুখী উত্তোলন ত্বরাণ্বিত হয়। বেশিরভাগ উড়োযানে, এই পিচ-আপ ছাড়া উড্ডয়ন প্রচেষ্টায় রানওয়েতে থাকা অবস্থাতেই স্পিড প্রয়োজন।

উচ্চ-গতির কাজ করার জন্য প্রস্তুতকৃত ফিক্সড উইং উড়োযানগুলোর (যেমনঃ কমার্শিয়াল জেট এয়ারক্রাফট) উড্ডয়নকালে তুলনামূলক কম গতির কারণে পর্যাপ্ত উত্তোলিত হবার সময় কিছুটা সমস্যা দেখা দেয়। এই সমস্যার সমাধানের জন্য সেগুলোতে কিছু হাই-লিফট ডিভাইজ যুক্ত করা হয় যেমনঃ স্ল্যাট এবং ফ্ল্যাপ। এগুলো ক্যাম্বার ও পাখার ক্ষেত্রফল বাড়িয়ে দেয়। ফলে অল্প গতিতেই সেগুলো বেশি কর্মক্ষম হয় ও তুলনামূলক বেশি উত্তোলিত হতে পারে। এগুলোকে উড্ডয়নের পূর্বে পাখা থেকে প্রসারিত করা হয় এবং উপরে আরোহণের সময় আবার গুটিয়ে নেয়া হয়। তবে সেগুলোকে অন্য সময়েও যেমনঃ অবতরণের পূর্বে প্রসারিত করা যেতে পারে। 

উড্ডয়নের জন্য প্রয়োজনীয় গতি বায়ুপ্রবাহের গতির সাথে সম্পর্কিত। প্রতিকূল বায়ুপ্রবাহ ভূমির থেকে উড্ডয়নে প্রয়োজনীয় গতি কমিয়ে দেয় কারণঃ তখন দুই পাখার উপরে বায়ুপ্রবাহ বেশি থাকে। প্রচলিত উড্ডয়নের ক্ষেত্রে জেটলাইনারের প্রয়োজনীয় বায়ুপ্রবাহের গতি ১৩০-১৫০ নট সীমার মধ্যে (১৫০-১৮০ মাইল/ঘণ্টা, ২৪০-২৮৫ কিমি/ঘণ্টা)। হালকা উড়োযানগুলো, যেমনঃ সেসনা ১৫০, প্রায় ৫৫ নটে (৬৩ মাইল/ঘণ্টা, ১০০ কিমি/ঘণ্টা) উড্ডয়ন করে। আল্ট্রালাইটসমূহে উড্ডয়ন গতি তুলনামূলক অনেক কম। যেকোনো উড়োযানের ক্ষেত্রে উড্ডয়ন গতি নির্ভর করে যানটির ভরের উপর; যানটি যত ভারী, তত বেশি গতি প্রয়োজন। কিছু কিছু উড়োযান বিশেষভাবে সংক্ষিপ্ত উড্ডয়ন ও অবতরণের (STOL) জন্যই প্রস্তুত করা হয়। খুব অল্প গতিতেই বায়ুতে উড়নক্ষম হয়ে যানগুলো উড্ডয়ন করে থাকে।

রকেট উৎক্ষেপন
শক্তি ব্যবহার
অনুভূমিক উড্ডয়ন
সহযোগীতামূলক উড্ডয়ন